Discussió:Institut Ostrom Catalunya

message: Les aportacions i/o canvis que ha fet l'usuari @Boletaire crec que no respecten un punt de vista neutral sobre l'article (n'hi ha prou mirant les altres wikis), a banda que l'ús de determinats qualificadors com 'ultraconservador' (que no existeix en cap altra VP) i posar com a cita per 'referenciar-ho' articles d'opinió de mitjans d'una ideologia oposada, no em sembla una bona praxis. El llenguatge trobo que és tendenciós i mancat de tota neutralitat enciclopèdica, amb ús de termes inadequats ("...L'entitat forma part de la xarxa de think thanks ultraconservadora Atlas Network,..."), tergiversació i utilitzar referències a personatges que res no tenen a veure amb l'article per desacreditar l'article o l'objecte de l'article (que no veig què hi aporten). De fet crec que ratlla el vandalisme. Coincideix a més que ho ha fet alhora en un article relacionat, Atlas Network. En tot cas és la meva impressió. Salut. Quetz72 (disc.) 22:15, 6 oct 2021 (CEST)
replies: text: Són informacions rellevants sorgides a nombrosos mitjans de premsa normals sobre aquests lobbies ultraconservadors. La wikipedia hauria d'oferir les visions contrastades i no només pàgines de propaganda dels grups o entitats que són objecte d'article. No és per tant una aportació tendenciosa, sinó que equilibra la redacció inicial d'aquest article i de l'altre que hi està relacionat, com és lògic,  que sí que era tendenciosa i de caire propagandístic. Boletaire (disc.) 13:17, 14 oct 2021 (CEST)
replies: text: :És a dir, en un article que parla d'una entitat concreta, entaforar tot això d'aquí sota és 'rellevant'?

text: :"L'entitat forma part de la xarxa de think thanks ultraconservadora

text: :defensora de polítiques de caire ultraliberal

text: :La xarxa és finançada per grans empresaris com els Germans Koch, ExxonMobil, MasterCard

text: :Donald Trump, Boris Johnson i el Brexit, Jair Bolsonaro

text: :think tanks i fundacions lligades a la dreta radical ultraliberal i conservadora arreu del món

text: :Mario Vargas Llosa"

text: :Cada cosa al seu lloc, si alguna cosa no agrada del redactat no 's'equilibra', es debat aquí sobre el contingut i es canvia si convé. En fi... Quetz72 (disc.) 14:34, 14 oct 2021 (CEST)
replies: text: :::: És evident que si en l'article posa que el grup definit pertany a un determinada aliança iinternacional, descriure quina mena d'aliança és aquesta té tota la lògica i és ben pertinent.
replies: text: ::::

text: ::Boletaire (disc.) 12:28, 15 oct 2021 (CEST)
replies: text: :::Novament estàs entrant en una guerra d'edicions sense cap mena de consens. Per dues vegades ja se t'han esborrat valoracions personals contra el subjecte d'aquest article, que a es plasmen en un llenguatge molt impropi d'una enciclopèdia. Et prego que reflexionis i retiris les teves darreres edicions que no tenen res a veure aquí que parla de l'Institut Ostrom, no pas d'Atlas Network, que en tot cas hauria d'anar a l'article corresponent que ja existeix. Valoracions personals com "El grup adopta el nom en referència a l'economista Elinor Olstrom, que paradoxalment, no defensava les polítiques econòmiques d'orientació neoliberal que propugna aquest grup", en cap cas referenciat en fonts fiables, de fet al contrari, està ben referenciat el caràcter liberal i no pas neoliberal, conceptes que com bé saps no tenen res a veure per més que sovint es barregin. Qualsevol article ha de seguir la política de Punt de Vista Neutral, en tots els sentits, i en tot cas ja hi ha la secció 'Controvèrsies' on ja s'hi expliquen. En aquest sentit, d'una darrera edició teva sobre propostes que et semblaven 'dolentes' d'aquest think tank, ja en vaig neutralitzar el llenguatge i deixar-les, fins i tot algunes que ni estan referenciades i poden ser esborrades en qualsevol moment. El que no té cap sentit es mantenir en aquest article coses que no corresponen a aquest article (després que també un altre editor ho esborrés). Pensa-hi una mica. Gràcies. -- Quetz72 (disc.) 17:48, 18 set 2023 (CEST)
thread_title:  Afegits amb redacció no neutral i tendenciosa